**ZÁPIS č. 10**

 **Z RIADNEHO ZASADNUTIA SPRÁVNEJ RADY TASR**

 **20. októbra 2020 so začiatkom o 15.00 h**

**Prítomní členovia Správnej rady:** Peter Mestický, Árpád Korpás **,** Alena Mezeiová , Ladislav Mikuš

**Ospravedlnení:** Jozef Tuhovčák

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**---------------------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Peter Mestický. Konštatoval, že rada je uznášaniaschopná, navrhol program zasadnutia a dal o ňom hlasovať.

Program:

1. **Analýza dopadov pandémie na hospodárenie TASR**
2. **Nové projekty TASR (Zima 2020, živé prenosy tlačových konferencií online)**
3. **Rôzne**

**UZNESENIE č. 23/2020:**

Členovia SR TASR schválili program zasadnutia:

ZA: 4 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

1. **Analýza dopadov pandémie na hospodárenie TASR**

Ako uviedol GR TASR V. Puchala, *v súvislosti s vyhlásením mimoriadnej situácie z dôvodu ochorenia COVID-19 spôsobeným koronavírusom SARS-CoV-2 TASR spracovala kvantifikáciu účinku pandémie na plnenie svojich príjmov a čerpanie výdavkov schválených na rok 2020.*

*Na základe rýchlej reakcie TASR na vzniknutú sicuáciu, a to už na konci marca 2020, podarilo sa agentúre významne znížiť výdavky.*

*V dôsledku pandémie TASR pristúpila k úsporným opatreniam v kategórii bežné výdavky, konkrétne v oblasti miezd, keďže agentúra už v marci znížila počet zamestnancov v internom pracovnom pomere. Na nižšie čerpanie výdavkov v službách má vplyv skutočnosť, že množstvo akcií bolo zrušených alebo obmedzených, čo sa prejavilo napr. v domácom i zahraničnom cestovnom.*

*Dopad úsporných opatrení bol kvantifikovaný v porovnaní s rozpočtom TASR.*

*Finančné prostriedky vyplývajúce z úspor budú použité na krytie výpadkov v príjmovej časti rozpočtu v dôsledku zníženia cien alebo ukončenia odberu spravodajského servisu, ako aj krytia výpadku v príjmoch v dôsledku zhoršenej platobnej disciplíny klientov TASR a zvýšených výdavkov na COVID-19.*

*GR zdôraznil, že na základe uvedených skutočností je spracovaný odhad hospodárenia do konca roka s plusovým hospodárskym výsledkom.*

Predseda SR TASR P. Mestický poďakoval V. Puchalovi za prednesenie materiálu a otvoril diskusiu.

Správna rada vzala materiál na vedomie.

1. **Nové projekty TASR (Zima 2020, živé prenosy tlačových konferencií online)**

GR TASR V. Puchala podrobne informoval členov rady o pripravovaných projektoch. Upozornil na možné riziká, ktoré vyplývajú z dynamicky sa vyvíjajúcej pandemickej situácie. TASR je pripravená zabezpečovať svoje informačné úlohy.

Správna rada vzala materiál na vedomie.

1. **Rôzne**

Členovia Správnej rady sa dohodli na najbližšom termíne rokovania 24. novembra 2020 o 15:00.

Predseda SR TASR P. Mestický v súlade s Rokovacím poriadkom SR TASR ukončil zasadnutie rady.

Bratislava, 20. októbra 2020

Zapísal:

 Peter Mestický v.r.